Document ID: 32006R1629

KOMISJONI MÄÄRUS (EÜ) nr 1629/2006,
31. oktoober 2006,
millega muudetakse määrust (EÜ) nr 1010/2006 muna- ja kodulinnulihasektori teatavate erakorraliste turutoetusmeetmete kohta teatavates liikmesriikides
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, (1) eriti selle artikli 14 lõike 1 esimese lõigu punkti b,
võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, (2) eriti selle artikli 14 lõike 1 esimese lõigu punkti b,
ning arvestades järgmist:
(1)
Nõukogu direktiivis 93/119/EÜ (3) loomade kaitse kohta on määratletud tapmise või surmamise mõisted.
(2)
Komisjoni määruse (EÜ) nr 1010/2006 (4) artiklites 4 ja 7 ei ole täpsustatud, et ka loomade surmamist tuleb mõista erakorralise turutoetusmeetmena nagu tapmist.
(3)
Võttes ühest küljest arvesse seda, et liikmesriigid ei ole oma riiklikes õigusaktides saanud õigeaegselt arvestada mõistega “surmamine”, ning teisest küljest määruse (EÜ) nr 1010/2006 hiljutist muutmist, võib teatavatel liikmesriikidel tekkida raskusi erakorraliste toetusmeetmete kohaste maksete tegemise tähtajast kinnipidamisel; tähtaeg, milleks on 31. detsember 2006, on ette nähtud nimetatud määruse artikliga 10. Seega tuleks nimetatud maksetähtaega mõne kuu võrra pikendada.
(4)
Seepärast tuleks määrust (EÜ) nr 1010/2006 vastavalt muuta.
(5)
Kõnealuste meetmete aluseks olevad määruse (EMÜ) nr 2771/75 artikli 14 ja määruse (EMÜ) nr 2777/75 artikli 14 sätted jõustusid 11. mail 2006. Seega tuleks ette näha, et käesolev määrus jõustuks alates samast kuupäevast.
(6)
Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1010/2006 muudetakse järgmiselt.
1.
Artiklit 4 muudetakse järgmiselt:
a)
lõige 1 asendatakse järgmisega:
“1. Vähemalt osa aretuskarja kuuluvate kodulindude tapmist või surmamist kuus nädalat ettenähtust varem eesmärgiga vähendada CN-koodide 0105 92 00, 0105 93 00, 0105 99 10, 0105 99 20, 0105 99 30 ja 0105 99 50 alla kuuluvate haudemunade toodangut käsitatakse erakorraliste turutoetusmeetmetena määruse (EMÜ) nr 2777/75 artikli 14 tähenduses, tingimusel et mitte ühtegi kõnealustest lindudest ei arvata nimetatud ajavahemiku vältel asjaomaste majandite toodangu hulka.”
b)
lõike 2 esimene lõik asendatakse järgmisega:
“Igale asjaomasele liikmesriigile makstakse lõikes 1 osutatud ettenähtust varasema tapmise ja surmamise eest hüvitist, võttes arvesse IV lisas nimetatud maksimaalset lindude arvu ja kõnealuses lisas sätestatud tähtaegu.”
2.
Artikkel 7 asendatakse järgmisega:
“Artikkel 7
1. Noorkanade ennetähtaegset tapmist ja surmamist käsitatakse erakorraliste turutoetusmeetmetena määruse (EMÜ) nr 2777/75 artikli 14 tähenduses.
2. Igale asjaomasele liikmesriigile makstakse lõikes 1 osutatud tapmise ja surmamise eest hüvitist, võttes arvesse VII lisas nimetatud maksimaalset lindude arvu ja kõnealuses lisas sätestatud tähtaegu.
Hüvitise maksimaalne määr on kindlaks määratud kokkuleppelises suuruses 3,2 eurot noorkana kohta.”
3.
Artiklis 10 asendatakse kuupäev “31. detsember 2006” kuupäevaga “31. märts 2007”.
Artikkel 2
Käesolev määrus jõustub selle Euroopa Liidu Teatajas avaldamise päeval.
Määrust kohaldatakse alates 11. maist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 31. oktoober 2006

Labels: 0
3
17
6